
	1. ՀՀ ֆինանսների նախարարություն
	23․07.2026թ.
N 01/34-2/19193-2026

	Ի կատարումն ՀՀ փոխվարչապետի 10.07.2026թ. N 03.1/03.62/23803-2026 հանձնարարականի՝ «Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ լրացումներ կատարելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
Նախագծով նախատեսվում է ՀՀ պետական բյուջեի առողջապահության ոլորտի շինարարական ծրագրերի («1126. Առողջապահության ոլորտում պետական քաղաքականության մշակում, ծրագրերի համակարգում և մոնիտորինգ» ծրագրի «31002. Առողջապահական կազմակերպությունների վերազինում» և «31003. Առողջապահական կազմակերպությունների կառուցում, վերակառուցում» միջոցառումներ) շրջանակներում ՀՀ առողջապահության նախարարությանը, որպես ծրագրի բյուջետային գլխավոր կարգադրիչ, վերապահել սահմանված պայմանների պահպանմամբ ինքնուրույն իրականացնելու բյուջետային հատկացումների միջեռամսյակային տեղաշարժեր և առանձին օբյեկտների միջև վերաբաշխումներ՝ առանց յուրաքանչյուր դեպքում ՀՀ կառավարության առանձին որոշման ընդունման։
Նախագծի հիմնավորման մեջ նշված է, որ առաջարկվող կարգավորումը մշակվել է ՀՀ կրթության, գիտության, մշակույթի և սպորտի նախարարության դպրոցաշինության ծրագրերում կիրառվող մեխանիզմի օրինակով։ Այս կապակցությամբ հարկ է նշել, որ դպրոցաշինության ծրագրերի դեպքում, մինչև սահմանված պայմանների պահպանմամբ բյուջետային հատկացումների միջեռամսյակային տեղաշարժերի և առանձին օբյեկտների միջև վերաբաշխումների ինքնուրույն իրականացումը, համապատասխան առաջարկները նախապես քննարկվում և համաձայնեցվում են ՀՀ վարչապետի 14.05.2026թ. N 400-Ա որոշմամբ ստեղծված աշխատանքային խմբի շրջանակներում, որը ղեկավարում է տվյալ ոլորտը համակարգող ՀՀ փոխվարչապետը։ Մինչդեռ, ներկայացված Նախագծով առողջապահության ոլորտի կապիտալ ծրագրերի համար համանման քննարկման և համաձայնեցման մեխանիզմ նախատեսված չէ։
Միաժամանակ, հարկ է նշել, որ առողջապահության ոլորտի կապիտալ ծրագրերն իրենց բովանդակությամբ և կառավարման առանձնահատկություններով էականորեն տարբերվում են դպրոցաշինության (300 դպրոցի և 500 մանկապարտեզի մասով) ծրագրերից, ուստի վերջիններիս համար կիրառվող կարգավորման նույնական տարածումը լրացուցիչ հիմնավորման կարիք ունի։ Մասնավորապես, դպրոցաշինության նշված ծրագրերը ներկայացնում են միասնական բնույթի պետական ներդրումային ծրագիր, որի շրջանակներում իրականացվում են նույնատիպ օբյեկտների կառուցման աշխատանքներ՝ ընդհանուր քաղաքականության և միասնական առաջնահերթությունների շրջանակում։ Մինչդեռ, առողջապահության ոլորտի կապիտալ ծրագրերը ներառում են տարբեր նպատակային նշանակություն ունեցող և տարբեր առաջնահերթություններով իրականացվող ներդրումներ՝ հիվանդանոցների, պոլիկլինիկաների, ամբուլատորիաների կառուցում և վերակառուցում, ինչպես նաև բժշկական սարքավորումներով վերազինում, որոնց իրականացումն ունի տարբեր ֆինանսական, տեխնիկական և կազմակերպական առանձնահատկություններ։
Բացի այդ, առողջապահության ոլորտի կապիտալ ծրագրերի իրականացման փորձը վկայում է, որ ծրագրերի կատարման ընթացքում հաճախ առաջանում են նախագծանախահաշվային փոփոխությունների, շինարարական աշխատանքների ծավալների ճշգրտման, ֆինանսավորման փուլայնության, ինչպես նաև պայմանագրային պարտավորությունների կատարման հետ կապված հարցեր, որոնց լուծումները կարող են ազդեցություն ունենալ պետական բյուջեի կատարման և կապիտալ ներդրումների արդյունավետության վրա։ Այս պայմաններում առանձին օբյեկտների միջև վերաբաշխումների վերաբերյալ որոշումների ընդունումը պահանջում է համակարողմանի գնահատում։
Միաժամանակ, հարկ է նշել, որ ՀՀ փոխվարչապետի 17.06.2026թ. N 03.1/03.39/20469-2026 հանձնարարականով ՀՀ առողջապահության նախարարությանը առաջարկվել էր մշակել համապատասխան իրավական ակտի նախագիծ՝ բացառապես «31003. Առողջապահական կազմակերպությունների կառուցում, վերակառուցում» միջոցառման շրջանակներում բյուջետային հատկացումների վերաբաշխումների և միջեռամսյակային տեղաշարժերի ինքնուրույն իրականացման լիազորություն վերապահելու նպատակով։ Ներկայացված Նախագծով, սակայն, առաջարկվում է նշված լիազորությունը տարածել նաև «31002. Առողջապահական կազմակերպությունների վերազինում» միջոցառման վրա, մինչդեռ Նախագծի հիմնավորման մեջ ներկայացված չեն նման ընդլայնման անհրաժեշտության հիմնավորումը և դրանից ակնկալվող արդյունքները։
Ելնելով վերոգրյալից՝ հայտնում ենք, որ Նախագծի հիմնավորման մեջ բավարար չափով բացահայտված չէ, թե ինչով է պայմանավորված առողջապահության ոլորտի կապիտալ ծրագրերի համար ներկայացված մեխանիզմի կիրառման անհրաժեշտությունը։ 
Հաշվի առնելով վերոգրյալը՝ հայտնում ենք, որ Նախագծի վերաբերյալ վերջնական դիրքորոշում հնարավոր կլինի հայտնել պահանջվող տեղեկատվության ներկայացման դեպքում:
	[bookmark: _Hlk238051897]ԸՆԴՈՒՆՎԵԼ Է ՄԱՍՆԱԿԻ:
ՀՀ ֆինանսատնտեսական նախարարական կոմիտեի նիստի քննարկման արդյունքում Ֆինանսների նախարարության դիրքորոշումը հաշվի առնելով նախագիծը խմբագրվել է: Նախագծից հանվել է չբաշխված միջոցներից բաշխման հնարավորության իրավակարգավորումը:
















 ՉԻ ԸՆԴՈՒՆՎԵԼ:
ՀՀ վարչապետի 14.05.2025թ. N 400-Ա որոշմամբ ձևավորված աշխատանքային խմբի ստեղծման և գործունեության բովանդակությունը այլ է, այդ իսկ պատճառով նման կարգավորում նախատեսված չի:






ՉԻ ԸՆԴՈՒՆՎԵԼ: 
Ինչպես դպրոցաշինության, այնպես էլ առողջապահական կազմակերպությունների կառուցման, վերակառուցման և վերազինման գործընթացը սահմանված է ՀՀ կառավարության ծրագրում և ռազմավարություններում:  
       Ընդհանուր քաղաքականության և միասնական առաջնահերթությունների շրջանակներում`   Կառավարության ծրագրով սահմանված է 50 առողջապահական կազմակերպության արդիականացում, որի շրջանակներում այս պահին իրականացվում են մոտ 3 տասնյակ առողջության առաջնային պահպանման կազմակերպությունների և մեկ տասնյակ բժշկական կենտրոնների կառուցման և վերակառուցման աշխատանքներ




ՉԻ ԸՆԴՈՒՆՎԵԼ: 
       Հաշվի առնելով այն, որ նշված կարգավորումը վերաբերվում է բյուջեով հաստատված օբյեկտների համար հատկացված ֆինանսական միջոցների տեղաշարժ, ուստի պետական բյուջեի վրա հավելյալ ծանրաբեռնվածության ավելացման մասին խոսք չի կարող գնալ, քանի որ պահպանվելու են ընդհանուր հատկացումների չափաքանակները և եռամսյակային համամասնությունները:


ՉԻ ԸՆԴՈՒՆՎԵԼ:
Ներկայացված հանձնարարականով առաջարկվել էր դիտարկել նշված կարգավորման կիրառումը  «31003. Առողջապահական կազմակերպությունների կառուցում, վերակառուցում» միջոցառման համար, ոչ թե բացառապես նշված միջոացառման համար: այդ իսկ պատճառով Առողջապահության նախարարության կողմից առաջարկվել է նշյալ կարգավորումը տարածել նաև «31002. Առողջապահական կազմակերպությունների վերազինում» միջոցառման վրա` ապահովելով կապիտալ ծրագրերի ֆինանսական միջոցների առավել ճկուն բաշխման գործընթաց:

ՉԻ ԸՆԴՈՒՆՎԵԼ: 
Հիմնավորմամբ ներկայացված են հիմնավորումներ նշված կարգավորման համար, ինչպես նաև առկա է նմանատիպ կարգավորումների կիրառում այլ ոլորտային շինարարական աշխատանքներում:

	2. ՀՀ քաղաքաշինության կոմիտե
	13.07.2026
01/16.1/11322-2026

	«Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ լրացումներ կատարելու մասին» ՀՀ կառավարության որոշման նախագծի վերաբերյալ ՀՀ քաղաքաշինության կոմիտեն առաջարկություններ և դիտողություններ չունի: 
	    ԸՆԴՈՒՆՎԵԼ Է:

	3. Հայաստանի տարածքային զարգացման հիմնադրամ
	14.07.2026
Ե/01/2420-26

	Ի կատարումն ՀՀ փոխվարչապետի 2026 թվականի հուլիսի 10-ի N 03.1/03.62/23803-2026 հանձնարարականի` հայտնում ենք, որ «Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ լրացումներ կատարելու մասին» ՀՀ կառավարության որոշման նախագծի վերաբերյալ առաջարկություններ և առարկություններ չունենք։	
	    ԸՆԴՈՒՆՎԵԼ Է:


	Առողջապահության նախարարություն
